Hrvatski sabor
20171117

Hvala lijepa predsjedavajući. Evo kao što sam kazao u ime Kluba, Konačni prijedlog Zakona Mosta nezavisnih lista o izmjeni i dopunama Zakona o Hrvatskoj narodnoj banci je nešto što bi saborskim zastupnicima trebalo biti prihvatljivo, što bi trebalo ići u drugo čitanje. Ništa drugo ne tražimo. Ne traži se ovim izmjenama Zakona o Hrvatskoj narodnoj banci, nego da Hrvatska narodna banka ima isti odnos prema državnoj reviziji kao i ostali i da mi saborski zastupnici imamo pravo vidjeti izvješće državne revizije i raspravljati o tom ne dotičući se u monetarnu politiku, ne miješajući se u neovisnost i smatram da bi u ovome čitanju trebalo proći i očekujem da će svi saborski zastupnici to podržati, a naravno da će u drugome čitanju također biti rasprava opširna jer jednostavno i ograničenje mandata treba navesti zašto bi nekome bilo ograničeno, guverneru ne bi i sl. A ja ću samo sad pročitat, kolega Lalovac me spomenuo. U najvećoj krizi u Republici Hrvatskoj, znači ovoj 2014.